Studimi: Gazetaret gra, më të besueshme në raportimin për COVID-19 
Ky përfundim është në të njëjtën linjë me vlerësimin për punën e udhëheqësve gra në luftën ndaj virusit. Megjithatë grate po preken më negativisht nga situata e krijuar 
Pandemia e koronavirusit, përveç të tjerash, ka shërbyer edhe si një lente për të parë rolin e grave në shoqëri, në kushtet e reja të jetesës. Ndërsa është rritur shqetësimi se gratë po përballojnë një barrë më të rëndë të detyrimeve familjare dhe rreziku për dhunë në familje, udhëheqëset femra të disa vendeve po vlerësohen për efikasitetin me të cilin po e luftojnë virusin. Së fundmi, një studim me ndihmën e inteligjencës artificiale në Kaliforni, ka nxjerrë në pah se gratë gazetare gëzojnë më shumë besueshmëri se burrat, përsa i takon raportimit për koronavirusin. Phillip Meylan dhe organizata ku ai punon The Factual, nuk kishin si synim të analizonin besueshmërinë e artikujve bazuar tek gjinia e autorëve. Por duke studiuar mbulimin e COVID-19, ata vunë re se në një masë të konsiderueshme statistike, gratë gazetare gëzonin më shumë besueshmëri se burrat. i thotë Zërit të Amerikës, Philip Meylan, që bëri analizën e të dhënave. Ai thotë se ky përfundim të bën edhe më shumë përshtypje kur mendon se mes mbi 70 mijë artikujve të analizuar, gjatë 135 ditëve, gratë ishin një numër më i vogël i autorëve dhe mes këtyre artikujve 6 mijë më shumë ishin shkruar nga burrat sesa nga gratë. The Factual përdor një sistem vlerësimi me katër elementë për të matur besueshmërinë, përfshirë një histori besueshmërie të medias që e boton dhe autorit që shkruan, burime të besueshme, dhe toni i një artikulli, nëse është ndezës apo neutral. thotë zoti Meylan. Matja e besueshmërisë bëhet në një shkallë 0 deri në 100 për qind. Dhe çdo gjë që është 75 për qind e lart, konsiderohet me besueshmëri të lartë. Kur bëhet fjalë për gazetarinë në përgjithësi, hendeku i besueshmërisë nuk është shumë i konsiderueshëm statistikisht, por Meynar thotë se duke pasur parasysh që numri i përgjithshëm i gazetareve femra është më i vogël, në proporcion me numrin e përgjithshëm, gazetaret femra janë më të besueshme. Meynar thotë se këto përfundime nuk janë një sugjerim se çfarë artikujsh duhet të lexojë audienca, por një mënyrë për të analizuar nëse cilësia e gazetarisë në përgjithësi po dëmtohet në kushtet kur gratë janë më pak të përfaqësuara, megjithëse janë më të besueshme. Për t’i vënë këto përfundime në kontekst, Philip Meynar dhe The Factual, iu drejtuan ekspertes së çështjeve gjinore, Lucina di Meco. thotë ajo për Zërin e Amerikës. Di Meco thotë se për këtë arsye nuk është e befasuar që gratë janë veçanërisht të kujdesshme në mënyrën se si i trajtojnë çështje kaq jetike. Di Meco, autore e raportit “#AjoTriumfoi: Gratë, Politika&Pushteti në Botën e Medias të re” e sheh këtë përfundim të fundit për besueshmërinë e gaztereve në raportimin për koronavirusin, në të njëjtën linjë me vlerësimet që kanë marrë grate udhëheqëse në vende të ndryshme për luftën ndaj epidemisë. Në fakt, Zelanda e Re, me kryesmonistre Jacinda Arden e ka eliminuar koronavirusin. thotë ajo. Por ajo thotë gjithashtu grupe interesash që tradicionalisht janë mbizotëruar nga meshkujt, nuk janë të prirura të lëshojnë pushtetin dhe t’u japin mundësi grave që të jenë në gjendje të qasen tek ky pushtet. Di Meco thotë se gratë shpesh kanë një stil të ndryshëm udhëheqës më pjesëmarrës, më të kujdesshëm, që merr në konsideratë një gamë më të gjerë grupesh interesash. Ekspertë si di Meco thonë se sot roli i gruas është më i domosdoshëm se kurrë. E emegjithatë, thotë ajo pikërisht në këtë kohë, grave u mbytet zëri, ose ngacmohen sa herë shkruajnë diçka në internet. thotë ajo. Përveç kësaj, gratë kanë një barrë edhe më të jashtëzakonshme mbi supe. Dhe kjo ka pasoja në kontributin e tyre profesional. Pandemia po ndikon gjithashtu negativisht në drejtime të tjera, ku gratë kanë humbur më shumë vende pune se burrat dhe ku rreziku i dhunës gjinore brenda familjes është shtuar. Për këtë arsye duhet të merren masa proaktive, për të frenuar ndikimin negativ tek gratë. , thotë di Meco.